Diari Oficial de la Generalitat Valenciana


Sumari del DOGV 4699, del 25-02-2004 (2004/1780)

RESOLUCIÓ de 30 de gener de 2004, del president del Consell de Govern del Consorci Hospital General Universitari de València (CHGUV), per la qual s'aprova la oferta d'ocupació pública de la plantilla del CHGUV de 2003.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4699

Data del DOGV
:   25-02-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/1780


Data del document
:   30-01-2004

Organisme emissor
:   Consorci Hospital General Universitari de València

Tipus de document
:   Resolució

Descriptors 

:   * professió sanitària
    * oferta d'ocupació
    * concurs administratiu
    * professió administrativa

RESOLUCIÓ de 30 de gener de 2004, del president del Consell de Govern del Consorci Hospital General Universitari de València (CHGUV), per la qual s'aprova la oferta d'ocupació pública de la plantilla del CHGUV de 2003. [2004/X1780]
  
El marc que delimitava les incorporacions de nous efectius en l'any 2003, amb caràcter general per a tot el personal al servici del sector públic, es va definir en l'article 20 de la Llei 52/2002, de 30 de desembre, de Pressuposts Generals de l'Estat per a l'any 2003, en disposar en l'apartat primer que les convocatòries de places per a ingrés de nou personal es concentrarien en els sectors, les funcions i categories que es consideren prioritaris o que afecten el funcionament dels servicis públics essencials.
  
Sense dubte, l'adequada assistència sanitària als ciutadans constitueix un objectiu estratègic de les polítiques socials, per a la consecució de les quals és imprescindible incorporar, amb l'oportuna progressió i d'acord amb la planificació en la gestió de recursos humans, a la plantilla de les institucions sanitàries persones degudament qualificades, mitjançant la convocatòria de processos selectius.
  
El contingut de l'oferta d'ocupació pública ha estat prèviament negociat amb els representants dels treballadors.
  
D'acord amb el que disposa l'article 4 dels Estatuts del Consorci Hospital General Universitari de València, i fent ús de les competències delegades per l'apartat primer de l'Acord de 12 de desembre de 2003, del Consell de Govern, pel qual es deleguen determinades competències, resolc:
  
Primer. Aprovació de l'oferta d'ocupació pública
  
Aprovar, d'acord amb el que preveu l'article 18 de la Llei 30/1984, de 2 d'agost, de Mesures per a la Reforma de la Funció Pública, i l'article 20.1 de la Llei 52/2002, de 30 de desembre, de Pressuposts Generals de l'Estat per a l'any 2003, l'oferta d'ocupació pública per a 2003 del Consorci Hospital General Universitari de València (CHGUV).
  
L'execució de l'oferta d'ocupació pública s'ajustarà al que disposa esta resolució i la normativa que hi siga d'aplicació.
  
Segon. Contingut de l'oferta
  
El nombre de vacants dotades pressupostàriament per als torns lliure i de promoció interna, que conformen l'oferta d'ocupació pública, es detallen en l'annex, d'acord amb el grup de titulació i ?si fa el cas- especialitat.
  
Tercer. Convocatòries
  
El Consorci Hospital General Universitari de València convocarà, en el termini de quatre mesos, els processos selectius que necessite l'execució de la present oferta d'ocupació pública, prèvia negociació de les seus bases reguladores en la Comissió Paritària de Conveni, d'acord amb el que estableix el Conveni Col·lectiu i les disposicions que hi siguen d'aplicació.
  
Quart. Persones amb minusvalideses
  
Les convocatòries de proves selectives inclouran, d'acord amb la normativa vigent, places vacants destinades a persones amb discapacitat de grau igual o superior al 33%, que tinguen la capacitat funcional necessària per al seu exercici.
  
Amb tal finalitat, les comissions de selecció podran requerir informes i, si fa el cas, col·laboració dels òrgans administratius de la Conselleria competent en la matèria.
  
Cinquè
  
Es faculta la Direcció Gerència i la Direcció de Recursos Humans del CHGUV per dictar totes les instruccions que siguen necessàries per a l'execució de l'oferta d'ocupació pública.
  
Esta resolució és definitiva en via administrativa, i les persones interessades podran interposa recurs contenciós administratiu davant el Jutjat Contenciós Administratiu de la ciutat de València, en el termini de dos mesos, comptadors a partir de la publicació, d'acord amb els articles 109 i 110 de la Llei 30/92, de 26 de novembre, de Règim Jurídic de les Administracions Públiques i del Procediment Comú (LRJPAC), i 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa.
  
Això no obstant, podran interposar potestativament recurs de reposició davant la Presidència del CHGUV, en el termini d'un mes comptat des de l'endemà de la publicació, de conformitat amb els articles 116 i 117 LRJPAC, sense perjudici que utilitzen qualsevol altre recurs que estimen convenient.